wickkiey/tamil-wikipedia-chunked huggingface dataset:
# கலைமாமணி விருது

## ஆண்டு வாரியாக விருது பெற்றவர்கள் 1991 - 2000

### 1994 - 1995

1. மகராஜபுரம் கே.நாகராஜன் - இசைக் கலைஞர்
1. பி.உன்னி கிருஷ்ணன் - இசைக் கலைஞர்
1. பேரழகுடி - பி.வி,கணேசய்யர் - இசை அய்யர்
1. திருப்பாற்கடல் எஸ். இராகவன் - வயலின் கலைஞர்
1. சுசீந்திரன் கிருஷ்ணன் - மிருதங்கக் கலைஞர்
1. உமையாள்புரம் கே. நாராயணசாமி - கடம் கலைஞர்
1. மாயவரம் டி. எஸ். இராஜாராம் - முகர்சிங் கலைஞர்
1. டாக்டர் சுமா சுதிந்திரா - வீணைக் கலைஞர்
1. சிக்கில் மாலா சந்திர சேகர் - புல்லாங்குழல் கலைஞர்
1. ஆண்டாங்கோயில் ஏ. வி. கே. செல்வரத்தினம்
1. மாம்பலம் எம். கே. எஸ். சிவா - நாகசுரக் கலைஞர்
1. கீழ்வேளூர் கே. ஆர். முத்துவீர் பிள்ளை - தவில் கலைஞர்
1. கோவை கமலா - இறையச்ருட் பாடற் கலைஞர்
1. ஆவுடையார் கோவில் டி. என். சோமசுந்தர ஓதுவார் - இசைக் கலைஞர்
1. திருக்கோலூர் சகோதரிகள் அலமேலு - புஷ்பா - தெய்வீக பக்திப் பாடற் கலைஞர்
1. பி. டி. செல்லத்துரை - இசை ஆராய்ச்சிக் கலைஞர்
1. கல்யாணபுரம் ஆர் ஆராவனுதன் - கதா கலாட்சேபக் கலைஞர்
1. க. ஜே. சீதா கோபால் - பரத நாடிய ஆசிரியர்
1. அரெங்கநாயகி ஜெயராமன் -பரத நாட்டியக் கலைஞர்
1. டாக்டர் ஸ்ரீநிதி ரெங்கராகன் - பரத நாட்டியக் கலைஞர்
1. டாக்டர் ராஜலட்சுமி சந்தானம் -பரத நாட்டிய இசைக் கலைஞர்
1. கே .முத்துக் கிருஷ்ணன் -பரத நாட்டிய மிருதங்கக் கலைஞர்
1. என். எஸ். இரவி சங்கர் - நாடக ஆசிரியர்
1. எஸ். வி. வெங்கட்ராமன் - நாடகத் தயாரிப்பாளர்
1. பீலி சிவம் -நாடக நடிகர்
1. கெமினி மகாலிங்கம் - தொழில் முறை அல்லாத நாடக நடிகர்
1. எஸ். வி. சண்முகம் - நாடக நகைச்சுவைக் கலைஞர்
1. இராணி சோமநாதன் - நாடக நடிகை
1. வி. டி. அரசு - திரைப்படத் தயாரிப்பாளர்
1. மணிரத்தினம் - திரைப்பட இயக்குநர்
1. அரவிந்த்சாமி - திரைப்பட நடிகர்
1. குஷ்பு - திரைப்பட நடிகை
1. டி. ஆர். ரகுமான் - திரை இசை அமைப்பாளர்
1. ஜிக்கி - திரைப்படப் பின்னணிப் பாடகி
1. புரிசை பி.கே.சம்பந்தன் - தெருக்கூத்துக் கலைஞர்
1. புலவர் டி. முத்துசாமி - வில்லுப்பாட்டுக் கலைஞர்
1. மதுரை என். தவசியா பிள்ளை
1. ஏ. பி. சீனிவாசன் - இசை நாடக நடிகர்
1. ஏ. சாரதா, கரூர் - இசை நாடக நடிகை
1. ஆர். ஏ. அய்யாச்சாமி தேசிகர் - பழம்பெரும் இசை நாடக நடிகர்
1. என். எஸ். வரதராஜன் - இசை நாடகப் பாடலாசிரியர்
1. டி. எஸ். மருதப்பா - இசை நாடக மிருதங்கக் கலைஞர்
1. ஏ. பி. சந்தானராஜ் - ஓவியக் கலைஞர்
1. ஏ. எஸ். மாணிக்க வாசகம் - பொம்மலாட்டக் கலைஞர்
1. கே. ஆர். சுந்தர ஸ்தபதி - கோயில் சிற்பக் கலைஞர்
1. சிற்பி. டி. கே. செல்லத்துரை - பரம்பரை சிற்பக் கலைஞர்
# கலைமாமணி விருது

## ஆண்டு வாரியாக விருது பெற்றவர்கள் 1991 - 2000

### 1995-1996

1. முனைவர். பொன். கோதண்டராமன் (பொற்கோ) - இயற்றமிழ்க் கலைஞர்
1. கவிஞர் அரசு மணிமேகலை - இயற்றமிழ்க் கலைஞர்
1. டாக்டர் எம். எஸ். சரளா - கவின் கலைத் துறை
1. வி. பி. இராஜேஸ்வரி - இசைக் கலைஞர்
1. ஆர். கணேஷ் - வயலின் கலைஞர்
1. ஆர். குமரேஷ் - வயலின் கலைஞர்
1. ஏ. பிரேம் குமார் - மிருதங்கக் கலைஞர்
1. பிரபாவதி கணேசன் - வீணைக் கலைஞர்
1. திருக்குவளை டி. எம். நவநீத தியாகராஜன்
1. கீழ்வேளூர் கே. ஆர். முத்துவீர் பிள்ளை - தவில் கலைஞர்
1. கத்ரி கோபால்நாத் - சாக்ஸ்போன் கலைஞர்
1. பி. ஆர். இராஜகோபாலன் -இறையருட் பாடற் கலைஞர்
1. பி. எம். சுந்தரம் - இசை ஆராய்ச்சிக் கலைஞர்
1. பா. ஏரம்பநாதன் -பாகவத மேளா கலைஞர்
1. ஏ. வி. இரமணன் - மெல்லிசை பாடற் கலைஞர்
1. உமா ரமணன் - மெல்லிசை பாடற் கலைஞர்
1. சூரியா சந்தானம் - பரத நாட்டிய ஆசிரியர்
1. ஊர்மிளா சத்தியநாராயணன் - பரத நாட்டியக் கலைஞர்
1. பிரிதா ரத்னம் -பரத நாட்டியக் கலைஞர்
1. ஜி. கே. (எ) ஜி. கிருஷ்ணமூர்த்தி - நாடக ஆசிரியர்
1. ஜி. சீனிவாசன் - நாடக நடிகர்
1. பி. எஸ். சீதாலட்சுமி - நாடக நடிகை
1. அ. செ. இப்ராகிம் ராவுத்தர் - திரைப்படத் தயாரிப்பாளர்
1. ஷங்கர் - திரைப்பட இயக்குநர்
1. இராஜ் கிரண் - திரைப்பட நடிகர்
1. ஊர்வசி - திரைப்பட நடிகை
1. வி. ஜனகராஜ் - திரைப்பட நகைச்சுவைக் கலைஞர்
1. கோவை சரளா - திரைப்பட நகைச்சுவை நடிகை
1. வடிவுக்கரசி - திரைப்பட குணச்சித்திர நடிகை
1. சங்கிலி முருகன் - திரைப்பட குணச்சித்திர நடிகர்
1. பே. கலைமணி -திரைப்பட வசனகர்த்தா
1. கவிஞர். மு.மேத்தா - திரைப்படப் பாடலாசிரியர்
1. சிற்பி - திரைப்பட இசையமைப்பாளர்
1. சுரேஷ் பீட்டர்ஸ் - திரைப்படப் பின்னணிப் பாடகர்
1. கே. எஸ். சித்ரா - திரைப்படப் பின்னணிப் பாடகி
1. தேவி மணி - திரைப்படை பத்திரிக்கை ஆய்வாளர்
1. கலை. பி. நாகராஜன் - திரைப்பட அரங்க அமைப்பாளர்
1. எஸ். எஸ். ஜானகிராம் -திரைப்பட அரங்க அமைப்பாளர்
1. ஆர். என். நாகராஜராவ் - திரைப்படப் புகைப்படக் கலைஞர்
1. மதுரை வி. கே. துரை அரசு -வில்லுப்பாட்டுக் கலைஞர்
1. முனைவர் மதுரை தி. சோமசுந்தரம் -கரக ஆட்டக் கலைஞர்
1. அனுசுயா சுந்தர மூர்த்தி - புரவி ஆட்டக் கலைஞர்
1. புஷ்பவனம் குப்புசாமி - கிராமிய இசைக் கலைஞர்
1. எஸ். பெருமாள் கோனார் - கிராமியப் பாடல் ஆசிரியர்
1. பெரிய கருப்பத் தேவர் - இசை நாடக நடிகர்
1. எம். எஸ். விசாலாட்சி - இசை நாடக நடிகை
1. எம். வி. எம். அங்கமுத்துப் பிள்ளை - இசை நாடக மிருதங்கக் கலைஞர்
1. கே. வைத்தியநாதன் - பண்பாட்டு கலை பரப்புநர்
# கலைமாமணி விருது

## ஆண்டு வாரியாக விருது பெற்றவர்கள் 1991 - 2000

### 1996-1997

தனியாக அறிவிப்பு இல்லை.
# கலைமாமணி விருது

## ஆண்டு வாரியாக விருது பெற்றவர்கள் 1991 - 2000

### 1997-1998

தனியாக அறிவிப்பு இல்லை.
# கலைமாமணி விருது

## ஆண்டு வாரியாக விருது பெற்றவர்கள் 1991 - 2000

### 1998

தனியாக அறிவிப்பு இல்லை.
# கலைமாமணி விருது

## ஆண்டு வாரியாக விருது பெற்றவர்கள் 1991 - 2000

### 1999

தனியாக அறிவிப்பு இல்லை.
# கலைமாமணி விருது

## ஆண்டு வாரியாக விருது பெற்றவர்கள் 2001 - 2010

1. கவிஞர் எம்.ஆர்.குருசாமி - விருத்தாசலம்
1. பேராசிரியர் டாக்டர். ந. சுப்புரெட்டியார் - இயற்றமிழ்க் கலைஞர்
1. கவிஞர் ஈரோடு தமிழன்பன் - இயுற்றமிழ்க் கவிஞர்
1. தவத்திரு. தெய்வசிகாமணி பொன்னம்பல தேசிகர்
1. கழுகுமலை ஏ. கந்தசாமி - இசைக் கலைஞர்
1. ஜானகி சுப்பிரமணியன் - இசைக் கலைஞர்
1. என். பாலம் - வயலின் கலைஞர்
1. எம். லலிதா - வயலின் கலைஞர்
1. எம். நந்தினி - வயலின் கலைஞர்
1. முஷ்ணம் வி. ராஜாராவ் - மிருதங்கக் கலைஞர்
1. டி. ஆர். சாம்பசிவம் - வீணைக் கலைஞர்
1. வி .நஞ்சுண்டையா - வீணைக் கலைஞர்
1. திருவாரூர் டி. என். ருத்ராபதி - நாதசுரக் கலைஞர்
1. பூவானூர் டி. ஆர். நாகராஜன் - நாதசுரக் கலைஞர்
1. திருக்கருவாவூர் டி. சிவகுருநாதன் - தவில் ஆசிரியர்
1. திருப்புன்கூர் டி. ஜி. முத்துக்குமாரசாமி - தவில் கலைஞர்
1. டி. வி. மீனாட்சிசுந்தரம் - திருமுறை தேவார இசைக் கலைஞர்
1. சரோஜா வைத்தியநாதன் - பரத நாட்டிய ஆசிரியர்
1. ஹேமா ஸ்ரீபால் - பரத நாட்டியக் கலைஞர்
1. பார்வதி ரவி கண்டசாலா - பரத நாட்டியக் கலைஞர்
1. பத்மினி துரைராஜன் - பரத நாட்டியக் கலைஞர்
1. தஞ்சை அ. நடராஜன் - பரத நாட்டிய மிருதங்கக் கலைஞர்
1. டாக்டர் மஞ்சுளா லுஸ்டி நரசிம்மன் - நடனக் கலை பரப்புநர்
1. எஸ். கஜேந்திரக்குமார் - நாடக ஆசிரியர்
1. டி. கே. மாரியப்பன் - நாடக நடிகர்
1. டி. எல். சிவப்பிரகாசம் - தொழில் முறையல்லாத நாடக நடிகர்
1. கோவை செழியன் திரைப்படத் தயாரிப்பாளர்
1. ஆர். விக்கிரமன் - திரைப்பட இயக்குநர்
1. அர்ஜுன் - திரைப்பட நடிகர்
1. ரம்யா கிருஷ்ணன் - திரைப்பட நடிகை
1. ஆர். சுந்தரராஜன் - திரைப்பட நகைச்சுவைக் கலைஞர்
1. டி. பி. முத்துலட்சுமி - திரைப்பட நகைச்சுவை நடிகை
1. எஸ். இராதாபாய் - திரைப்பட குணச்சித்திர நடிகை
1. லிவிங்ஸ்டன் - திரைப்பட குணச்சித்திர நடிகை
1. ஆர். செல்வராஜ் - திரைப்படக் கதாசிரியர்
1. பிறைசூடன் - திரைப்படப் பாடலாசிரியர்
1. எஸ். ஏ. ராஜ்குமார் - திரைப்பட இசையமைப்பாளர்
1. எஸ். என். சுந்தர் - திரைப்படப் பின்னணிப் பாடகர்
1. நித்யஸ்ரீ மகாதேவன் - திரைப்படப் பின்னணிப் பாடகி
1. தங்கர் பச்சான் - திரைப்பட ஒளிப்பதிவாளர்
1. ஆர். சுந்தரமூர்த்தி - திரைப்பட ஒப்பனைக் கலைஞர்
1. சி. பாலகிருஷ்ணன் - தெருக்கூத்துக் கலைஞர்
1. கழுகுமலை ஜி. முத்துலட்சுமி - வில்லுப்பாட்டுக் கலைஞர்
1. இரணியூர் ஏ. லட்சுமி - கரக ஆட்டக் கலைஞர்
1. எஸ். பரமசிவம் - காவடி ஆட்டக் கலைஞர்
1. ஏ. மூக்கையா நையாண்டிமேள நாதசுரக் கலைஞர்
1. ஆர். சுந்தரம் - நையாண்டி மேள தவில் கலைஞர்
1. எஸ். சரசுவதி - கிராமிய இசைக் கவிஞர்
1. கருமுத்து தியகராஜன் - கிராமியப் பாடல் ஆசிரியர்
1. கே. ஏ. சொக்கலிங்க பாகவதர் - இசை நாடக நடிகர்
1. எ. எஸ். ரேணுகா தேவி - இசை நாடக நடிகை
1. மதுரை இரா. குப்பண்ணா - இசை நாடக மிருதங்கக் கலைஞர்
1. வீ. கே. டி. பாலன் - பண்பாட்டுக் கலை பரப்புநர்
1. ஹம்சத்வனி ஆர். ராமச்சந்திரன் - பண்பாட்டுக் கலை பரப்புநர்
# கலைமாமணி விருது

## ஆண்டு வாரியாக விருது பெற்றவர்கள் 2001 - 2010

### 2003

1. நாகை முரளிதரன் - வயலின் இசைக் கலைஞர்
# கலைமாமணி விருது

## ஆண்டு வாரியாக விருது பெற்றவர்கள் 2001 - 2010

### 2006

1. சுகுணா புருஷோத்தமன்
# கலைமாமணி விருது

## ஆண்டு வாரியாக விருது பெற்றவர்கள் 2001 - 2010

### 2008

1. சசிரேகா பாலசுப்ரமணியன் - நாட்டியம்
1. காயத்ரி சங்கரன் - கருநாடக இசை
1. வே. நாராயணப் பெருமாள் - கருநாடக இசை
1. எம். வி. சண்முகம் - இசைக் கலைஞர்
1. இளசை சுந்தரம் - இயற்றமிழ் கலைஞர்
1. பி.லெட்சுமி நரசிம்மன் - தவில் கலைஞர்
1. காளிதாஸ், திருமாந்திரை - நாதசுவரக் கலைஞர்
1. பிரேமா ஜெகதீசன் - நாட்டியம்
1. ரோபோ சங்கர் - சின்னத்திரை கலைஞர்
1. நாமக்கல் வேணுகோபால் - கிளாரிநெட்
1. திருக்குவளை சகோதரிகள் சுந்தரி, சாவித்ரி - நாதசுவரக்கலைஞர்கள்
1. கவிக்கொண்டல் செங்குட்டுவன் - இயற்றமிழ் கலைஞர்
1. ச. சுஜாதா /பெயர் பீர் முகமது - நாட்டியம்
1. இராணிமைந்தன் - இயற்றமிழ் கலைஞர்
1. ஜி. கே. இராமஜெயம் - ஓவியக் கலைஞர்
1. கவிஞர் பட்டுக்கோட்டை சுப்பிரமணியன் - இயற்றமிழ் கலைஞர்
1. தஞ்சை சுபாசினி மற்றும் ரமா - பரதநாட்டியக் கலைஞர்கள்
1. சி. வி. ரமேஸ்வர சர்மா - சமையல் கலைஞர்
1. திருமுருகன் - சின்னத்திரை இயக்குநர்
1. பரத்வாஜ் - இசையமைப்பாளர்
1. ராஜீவ் மேனன் - ஒளிப்பதிவாளர்
1. சிற்பி குட்டப்பன் நாயர் - சிற்பக் கலைஞர்
1. தோஹா பேங்க் சீதாராமன் - பண்பாட்டுக் கலை பரப்புனர்
1. என். எத்திராசன் - கலைப் பரப்புனர்
1. கருணாஸ் - நகைச்சுவை நடிகர்
# கலைமாமணி விருது

## ஆண்டு வாரியாக விருது பெற்றவர்கள் 2001 - 2010

### 2009

1. காயத்ரி கிரீஷ் - கர்நாடக இசை
1. சேக்கிழார் - சின்னத்திரை வசனகர்த்தா
1. சாக்ஷி சிவா - சின்னத்திரை நடிகர்
1. மாளவிகா - சின்னத்திரை நடிகை
1. பூவிலங்கு மோகன் - சின்னத்திரை நடிகர்
1. எஸ். முத்துராமலிங்கம் - கூத்துக் கலைஞர்
1. பி. முருகேஸ்வரி - கரகாட்டக் கலைஞர்
1. ரேவதி சங்கரன் - சின்னத்திரை நடிகை
1. தஞ்சை சின்னப்பொன்னு குமார் - கிராமியப் பாடகர்
1. எல். ஜான்பாவா - சிலம்பாட்டக் கலைஞர்
1. ரேவதி - வில்லுப்பாட்டுக் கலைஞர்
1. கே. கருப்பண்ணன் - ஒயிலாட்டக் கலைஞர்
1. கே. ஏ. பாண்டியன் - நையாண்டி மேளக் கலைஞர்
1. எம். திருச்செல்வம் - நையாண்டி மேளக் கலைஞர்
1. சிவகங்கை வி. நாகு - நையாண்டி மேளக் கலைஞர்
1. டி. சேகர் - கிராமியக் கருவி இசைக் கலைஞர்
1. மு. இளங்கோவன் - கிராமியக் கலை பயிற்றுனர்
1. சா. கந்தசாமி - இயற்றமிழ்
1. ராஜேஷ்குமார் - இயற்றமிழ்
1. நாஞ்சில் நாடன் - இயற்றமிழ்
1. ரோகிணி - குணச்சித்திர நடிகை
1. சரண்யா - குணச்சித்திர நடிகை
1. சின்னி ஜெயந்த் - நகைச்சுவை நடிகர்
1. சீனிவாசன் (ஓவியர்)
# கலைமாமணி விருது

## ஆண்டு வாரியாக விருது பெற்றவர்கள் 2001 - 2010

### 2010

1. பொன். செல்வ கணபதி - இயற்றமிழ்
1. பேராசிரியர் தே. ஞானசேகரன் - இயற்றமிழ்
1. டாக்டர் சு. நரேந்திரன் - இயற்றமிழ்
1. டாக்டர் தமிழண்ணல் - இயற்றமிழ்
1. திண்டுக்கல் ஐ. லியோனி - இலக்கியச் சொற்பொழிவாளர்
1. சோ. சத்தியசீலன் - சமயச் சொற்பொழிவாளர்
1. தேச. மங்கையர்க்கரசி - சமயச் சொற்பொழிவாளர்
1. டி. வி. கோபாலகிருஷ்ணன் - இசை ஆசிரியர்
1. கே. என். சசிகிரண் - குரலிசைக் கலைஞர்
1. குடந்தை ஜெ. தேவிபிரசாத் - வயலின் கலைஞர்
1. ஐ. சிவக்குமார் - மிருதங்க ஆசிரியர்
1. என்.எஸ். ராஜம் - மிருதங்க கலைஞர்
1. ஸ்ரீனிவாசன் - வீணை கலைஞர்
1. ராஜேஷ் வைத்யா - வீணைக் கலைஞர்
1. திருவாரூர் எஸ். சாமிநாதன் - புல்லாங்குழல்
1. கே.வி. இராமானுஜம் - புல்லாங்குழல்
1. டாக்டர் தி. சுரேஷ் சிவன் - தேவார இசைக் கலைஞர்
1. கல்யாணி மேனன் - மெல்லிசைப் பாடகி
1. திருக்கடையூர் முரளிதரன் - நாதஸ்வரக் கலைஞர்
1. ரெட்டியூர் செல்வம் - தவில் கலைஞர்
1. ஏ. ஹேம்நாத் - பரத நாட்டியம்
1. பிரசன்னா ராமசாமி - நாடகக் கலைஞர்
1. எப். சூசை மாணிக்கம் - நாடக நடிகர்
1. ஆர்யா - திரைப்பட நடிகர்
1. அனுஷ்கா - திரைப்பட நடிகை
1. தமன்னா - திரைப்பட நடிகை
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2011

1. ஆர்.ராஜசேகர் - திரைப்பட நடிகர்
1. பி.ராஜீவ் - திரைப்பட நடிகர்
1. குட்டி பத்மினி - திரைப்பட நடிகை
1. பி.ஆர்.வரலட்சுமி - திரைப்பட நடிகை
1. பி பாண்டு - திரைப்பட நடிகர்
1. புலியூர் சரோஜா - நடன இயக்குநர்
1. பி. ௭ஸ். சசிரேகா - பின்னணிப் பாடகி
1. பி காசி - ஆடை வடிவமைப்பாளர்
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2012

1. எஸ்.எஸ்.சென்பகமுத்து - திரைப்பட நடிகர்
1. ராஜஸ்ரீ - திரைப்பட நடிகை
1. பி. ஆர். வரலட்சுமி - திரைப்பட நடிகை
1. கானா உலகநாதன் - பின்னணிப் பாடகர்
1. சித்ரா லட்சுமணன் - இயக்குநர்
1. என்.வி.ஆனந்தகிருஷ்ணன் - ஒளிப்பதிவாளர்
1. பாலா தேவி சந்திரசேகர் - பரதநாட்டிய நடனக் கலைஞர்
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2013

1. பிரசன்னா - திரைப்பட நடிகர்
1. நளினி - திரைப்பட நடிகை
1. ஆர். பாண்டியராஜன் - திரைப்பட நடிகர்
1. குமாரி காஞ்சனா தேவி - திரைப்பட நடிகை
1. சரதா - திரைப்பட நடிகை
1. டி பி கஜேந்திரன் - திரைப்பட நடிகர்
1. ஜூடோ கே கே ரத்னம் - ஸ்டண்ட் மாஸ்டர்
1. ஆர் கிருஷ்ணராஜ் - பின்னணிப் பாடகர்
1. பரவாய் முனியம்மா - பின்னணிப் பாடகர்
1. டி. வேல்முருகன் - பின்னணிப் பாடகர்
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2014

1. பொன்வண்ணன் - திரைப்பட நடிகர்
1. சுரேஷ் கிருஷ்ணா - இயக்குநர்
1. மாலதி லட்சுமணன் - பின்னணிப் பாடகர்
1. என்.ஏ.தாரா - நடன இயக்குநர்
1. கே.எஸ்.செந்தில் முருகன் -நாதஸ்வரக் கலைஞர், திருவண்ணாமலை
1. எஸ்.சாந்தி செந்தில் முருகன் -நாதஸ்வரக் கலைஞர், திருவண்ணாமலை
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2015

1. மது பாலாஜி - திரைப்பட நடிகர்
1. பிரபு தேவா - திரைப்பட நடிகர்
1. பவித்ரன் - இயக்குநர்
1. விஜய் ஆண்டனி - இசை இயக்குநர்
1. யுகபாரதி - பாடலாசிரியர்
1. ஆர்.ரத்தினவேலு - ஒளிப்பதிவாளர்
1. கானா பாலா - பின்னணிப் பாடகர்
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2016

1. சசிகுமார் - திரைப்பட நடிகர்
1. எம்.எஸ்.பாஸ்கர் - திரைப்பட நடிகர்
1. தம்பி ராமையா - திரைப்பட நடிகர்
1. சூரி - திரைப்பட நடிகர்
1. ஸ்ரீலேகா ராஜேந்திரன் - திரைப்பட நடிகை
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2017

1. விஜய் சேதுபதி - திரைப்பட நடிகர்
1. பிரியாமணி - திரைப்பட நடிகை
1. சிங்கமுத்து - திரைப்பட நடிகர்
1. ஹரிஷ் - இயக்குநர்
1. யுவன் சங்கர் ராஜா - திரைப்பட இசையமைப்பாளர்
1. கலைகானனம் - தயாரிப்பாளர்
1. டி. தவமணி (கரகாட்டம்) - நாட்டுப்புற நடனக் கலைஞர்
1. சேஷாத்ரி நாதன் சுகுமரன் - புகைப்படக் கலைஞர்
1. இரவி - புகைப்படக் கலைஞர்
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2018

1. ஸ்ரீகாந்த் - திரைப்பட நடிகர்
1. சந்தானம் - திரைப்பட நடிகர்
1. ஒ. எம். ரத்னம் - தயாரிப்பாளர்
1. ரவிவர்மன் - ஒளிப்பதிவாளர்
1. உன்னிமேனன் - பின்னணிப் பாடகர்
1. கே. சத்தியநாராயணன் - விசைப்பலகை கலைஞர்
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2019

1. தே. முத்துக்கிருஷ்ணன் - நூல் ஆசிரியர்
1. முனைவர் வைகைச்செல்வன் - இலக்கியம்
1. ஆவடிக்குமார் - எழுத்தாளர்
1. மருத்துவர் வெ. சத்தியநாராயணன் - மருத்துவ நூலாசிரியர்
1. அனில் ஸ்ரீனிவாசன் - பியானோ
1. குரலிசை தம்பதிகள் முனைவர் கே. கிருஷ்ணகுமார் மற்றும் பின்னி கிருஷ்ணகுமார் - குரலிசை
1. சிக்கில் ச. குருசரண் - குரலிசை
1. அக்கரை சகோதரிகள் எஸ். சுபலஷ்மி மற்றும் எஸ். சுவர்ணலதா - வயலின்
1. எஸ். யுகராஜன் - மிருதங்கம்
1. ஆச்சாள்புரம் எஸ். சின்னதம்பி - நாதஸ்வரம்
1. டி.எஸ்.டி. செல்வரத்தினம் - நாதஸ்வரம்
1. திருநாகேஸ்வரம் டி.ஆர். சுப்பிரமணியன் - தவில்
1. ஜாலீ ஆபிரஹாம் - மெல்லிசை
1. சாய் ஷரவனம் - திரைப்பட இசை ஒலிப்பதிவாளர்
1. ஆர். அபிஷேக் ரகுராம்- குரலிசை
1. மா.வீ. முத்து - நாடக நடிகர்
1. T. ராஜேந்திரன் - நாடக நடிகர்
1. கே.ரமேஷ் (எ) அப்பா ரமேஷ் - நாடக நடிகர்
1. டி. சீனிவாசன் (எ) மேனேஜர் சீனா - நாடக நடிகர்
1. மதுரை இரா. முரளிதரன் - பரதநாட்டிய ஆசிரியர்
1. மாயா சியாம் சுந்தர் - பரதநாட்டிய ஆசிரியர்
1. பார்வதி பாலசுப்பிரமணியன் - பரதநாட்டிய ஆசிரியர்
1. தூ.மு.ஸ்ரீதேவி - பரதநாட்டிய கலைஞர்
1. அ. ஆறுமுகம் - தெருக்கூத்து
1. எஸ்.பி. முத்துலெட்சுமி - வில்லிசை
1. மு. மஞ்சுநாதன் - பம்பைக்கலைஞர்
1. ஆர். முத்துகுமார் - தோல்பாவைக்கூத்து
1. கே. எம். கணேசன் - நையாண்டிமேள நாதஸ்வரம்
1. வி. லெட்சுமி அம்மாள் - கிராமிய பாடகி
1. மா. பத்திரப்பன் - வள்ளி கும்மி - ஒயிலாட்டம்
1. கா. தங்கவேலு - தெம்மாங்கு பாடகர்
1. ப. சந்திரமோகன் - விகடம்
1. ஆர். மோகன் - மரக்கால் ஆட்டம்
1. கே.எஸ். கிருஷ்ணப்பா -இசை-நாடக நடிகர்
1. பி.எஸ். முத்துக்கிருஷ்ணன் - இசை-நாடக நடிகர்
1. எம்.பி. ஜோதி - இசை-நாடக நடிகை
1. ராமராஜன் - திரைப்பட நடிகர்
1. லியாகத் அலிகான் - திரைப்பட இயக்குநர்
1. யோகி பாபு - நகைச்சுவை நடிகர்
1. தேவதர்ஷினி - நகைச்சுவை நடிகை
1. தினா - திரைப்பட இசையமைப்பாளர்
1. கவிஞர் காமகோடியன் - திரைப்பட பாடலாசிரியர்
1. ஆர். ரகுநாத ரெட்டி - திரைப்பட ஒளிப்பதிவாளர்
1. அனந்த் - பின்னணி பாடகர்
1. சுஜாதா மோகன் - பின்னணி பாடகி
1. வி.எல். பிரசாத் - தபேலா கலைஞர்
1. கோமகன் - மெல்லிசை கலைஞர்
1. கலைப்புலி எஸ். தாணு - திரைப்பட தயாரிப்பாளர்
1. ஆண்டனி - திரைப்பட எடிட்டர்
1. எஸ். ராஜேந்திரன் - திரைப்பட உடையலங்காரம்
1. தளபதி தினேஷ் - திரைப்பட சண்டை பயிற்சியாளர்
1. சிவசங்கர் - திரைப்பட நடன இயக்குநர்
1. சிங்காரவேலு - திரைப்பட மக்கள் தொடர்பு அலுவலர்
1. மனோஜ்குமார் - இயக்குநர்
1. சண்முகம் - ஒப்பனைக் கலைஞர்
1. நந்தகுமார் - சின்னத்திரை நடிகர்
1. சாந்தி வில்லியம்ஸ் - சின்னத்திரை நடிகை
1. கே.என். இராமசாமி (பாரதீய வித்யா பவன்) - பண்பாட்டு கலை பரப்புநர்
1. ம.முரளி - பண்பாட்டு கலை பரப்புநர்
# கலைமாமணி விருது

## ஆண்டு வாரியாக விருது பெற்றவர்கள் 2011 - 2020

### 2020

1. திருச்சி கே. கல்யாணராமன் - சமய சொற்பொழிவாளர்
1. தாமரை செந்தூர்பாண்டி - கதையாசிரியர்
1. கவிஞர் பனப்பாக்கம் கே.சுகுமார் - நூல் ஆசிரியர்
1. முனைவர் அரசுபரமேசுவரன் - பட்டிமன்றம்
1. எம். எஸ். பெருமாள் - எழுத்தாளர்
1. ரத்னகுமாரி கல்யாணசுந்தரம் - குரலிசை
1. முனைவர் எஸ். கார்த்திக் - கடம்
1. வி. ஜான் மோகன் - ஆர்மோனியம்
1. தஞ்சாவூர் முருகபூபதி - மிருதங்கம்
1. சாய்ராம் சுந்தரம் - மிருதங்கம்
1. வடுவூர் எஸ்.என்.ஆர். கிருஷ்ணமூர்த்தி - நாதஸ்வரம்
1. திருப்பனந்தாள் எஸ். மாரிமுத்து - தவில்
1. எம்.எஸ். மார்டின் - கீபோர்ட்
1. ப. சண்முகசுந்தரதேசிகர்- தேவாரம்
1. ரஞ்சனி மற்றும் காயத்ரி - குரலிசை
1. எ.ஜி. கோவிந்தராசு -சாக்ஸபோன்
1. குமாரி எஸ்.வி. உஷா -குரலிசை
1. டி.ஆர். சுந்தரேசன் - மிருதங்கம்
1. நிர்மலா ராஜசேகர் - வீணை
1. ஜெயலட்சுமி சேகர் - வீணை
1. மங்களம் நடராஜன் - நாடக நடிகை
1. ஜா. பழனி - நாடக நடிகர்
1. பூவை மணி - நாடக நடிகர்
1. எ. ஜனார்தனன் - பரதநாட்டிய கலைஞர்
1. கவிதா சார்லஸ் - பரதநாட்டிய கலைஞர்
1. முனைவர் ஸ்ரீலதா வினோத் - பரதநாட்டிய ஆசிரியர்
1. ச.விஜயலட்சுமி பூபதி - பரதநாட்டிய கலைஞர்
1. அபர்ணா ரமேஷ் - பரதநாட்டிய கலைஞர்
1. த. கன்னியப்பன் - தெருக்கூத்து
1. வா. முத்துப்பெருமாள் - கணியான்கூத்து
1. ஆ. பழனியம்மாள் - கரகாட்டம்
1. எம்.எஸ்.பி. தங்கவேல் - தப்பாட்ட கலைஞர்
1. எ.எம்.பி. நாகூர் கனி - பொய்க்கால் குதிரை
1. வள்ளியூர் எம்.எஸ். ராசுக்குட்டி - நையாண்டிமேள நாதஸ்வரம்
1. அ. பழனியாபிள்ளை - கிராமிய பாடகர்
1. மௌ. தர்மராஜ் - ஒயிலாட்டம்
1. அமலபுஷ்பம் - கிராமியப் பாடகி
1. த. கோவிந்தராஜ் - மரக்கால் ஆட்டம்
1. இரா. தண்டபாணி - தெருக்கூத்து நாடகம்
1. டி.பி. துரை - தெருக்கூத்து
1. தாங்கல் எம்.சேகர் - தெருக்கூத்து
1. என். கோதண்டராமன் - நாதஸ்வர இசை
1. வி.எம். முருகப்பா - இசை-நாடக நடிகர்
1. கே.ஆர்.எம். இந்திரா - இசை-நாடக நடிகை
1. கே. தாரா காதர்கான் - இசை-நாடக நடிகை
1. பிரசாத் வி.சி. ராஜேந்திரன் - இசை-நாடக நடிகர்
1. சிவகார்த்திகேயன் - திரைப்பட நடிகர்
1. ஐஸ்வர்யா ராஜேஷ் - திரைப்பட நடிகை
1. மதுமிதா - நகைச்சுவை நடிகை
1. டி. இமான் - திரைப்பட இசையமைப்பாளர்
1. காதல் மதி - திரைப்பட பாடலாசிரியர்
1. பண்டிட் எஸ். பாலேஷ் மற்றும் கிருஷ்ணா பாலேஷ் - செனாய் கலைஞர்கள்
1. ஐசரி கணேஷ் - திரைப்பட தயாரிப்பாளர்
1. வி. பிரபாகர் - திரைப்பட வசனகர்த்தா
1. ஜாகுவார் தங்கம் - திரைப்பட சண்டை பயிற்சியாளர்
1. ஸ்ரீதர் - திரைப்பட நடன இயக்குநர்
1. சங்கீதா - குணசித்திர நடிகை
1. சபீதாஜோசப் - திரைப்பட பத்திரிக்கையாளர்
1. சிற்றரசு - திரைப்பட புகைப்படக்கலைஞர்
1. ஏ. சபரி கிரிசன் - திரைப்பட ஒப்பனைக் கலைஞர்
1. கவுதம் வாசுதேவ் மேனன் - திரைப்பட இயக்குநர்
1. எஸ். ரவி மரியா - திரைப்பட நடிகர் / இயக்குநர்
1. நித்தியா - சின்னத்திரை நடிகை
1. ஒய். பிரபு (ஸ்ரீ கிருஷ்ணகான சபா) - பண்பாட்டு கலை பரப்புநர்
1. ஜெ. பாலசுப்பிரமணியன் (ஜே.பி கல்ட்சுரல் பவுண்டேசன்) - பண்பாட்டு கலை பரப்புநர்
# கலைமாமணி விருது

## ஆண்டு வாரியாக விருது பெற்றவர்கள் 2021 - இன்றுவரை

### 2021

1. க. திருநாவுக்கரசு எழுத்தாளர்
1. கவிஞர் நெல்லை ஜெயந்தா இயற்றமிழ்க் கவிஞர்
1. எஸ். சந்திரசேகர் (எ) தங்கம்பட்டர் சமயச் சொற்பொழிவாளர்
1. பாபநாசம் அசோக் ரமணி குரலிசை
1. பா. சற்குருநாதன் ஓதுவார் திருமுறைதேவாரஇசை
1. டி.ஏ.எஸ். தக்கேசி தமிழிசைப் பாடகர்
1. திருச்சூர் சி. நரேந்திரன் மிருதங்கம்
1. என். நரசிம்மன் கோட்டு வாத்தியம்
1. கோ. பில்லப்பன் நாதசுர ஆசிரியர்
1. திருக்காட்டுப்பள்ளி டி. ஜே. சுப்பிரமணியன் நாதசுரம்
1. கல்யாணபுரம் ஜி. சீனிவாசன் நாதசுரம்
1. திருவல்லிக்கேணி கே. சேகர் தவில்
1. வழுவூர் எஸ். பழனியப்பன் பரதநாட்டிய ஆசிரியர்
1. பிரியா கார்த்திகேயன் பரதநாட்டியம்
1. பூச்சி எஸ். முருகன் நாடக நடிகர்
1. காரைக்குடி நாராயணன் நாடக இயக்குநர்
1. என். ஏ. அலெக்ஸ் ஆர்மோனியம்
1. எஸ். ஜே. சூர்யா திரைப்பட நடிகர்
1. செல்வி சாய் பல்லவி திரைப்பட நடிகை
1. லிங்குசாமி திரைப்பட இயக்குநர்
1. ஜே. கே. (எ) எம். ஜெயகுமார் திரைப்பட அரங்க அமைப்பாளர்
1. சூப்பர் சுப்பராயன் திரைப்பட சண்டைப் பயிற்சியாளர்
1. பி. கே. கமலேஷ் சின்னத்திரை நடிகர்
1. எம். பி. விசுவநாதன் இசை நாடக நடிகர்
1. வீர சங்கர் கிராமியப் பாடகர்
1. நா. காமாட்சி பொய்க்கால் குதிரை ஆட்டம்
1. எம். முனுசாமி பெரியமேளம்
1. பி. மருங்கன் நையாண்டிமேள நாதஸ்வரம்
1. கே. கே. சி. பாலு வள்ளி ஒயில்கும்மி
1. வே. ஜீவானந்தன் ஓவியர்
# கலைமாமணி விருது

## ஆண்டு வாரியாக விருது பெற்றவர்கள் 2021 - இன்றுவரை

### 2022

1. சாந்தகுமாரி சிவகடாட்சம் எழுத்தாளர்
1. முனைவர் தி. மு. அப்துல்காதர் இலக்கியப் பேச்சாளர்
1. சு. முத்துகணேசன் சமயச் சொற்பொழிவாளர்
1. ஜெயஸ்ரீ வைத்தியநாதன் குரலிசை
1. சாரதா ராகவ் குரலிசை
1. பகலா ராமதாஸ் வயலின்
1. நெய்வேலி ஆர். நாராயணன் மிருதங்கம்
1. செம்பனார்கோயில் எஸ்.ஜி.ஆர்.எஸ். மோகன்தாஸ் நாதசுரம்
1. சித்துக்காடு டி. ஜி. முருகவேல் நாதசுரம்
1. திருக்கடையூர் டி. ஜி. பாபு தவில்
1. சுசித்ரா பாலசுப்பிரமணியன் கதா காலட்சேபம்
1. அமுதா தண்டபாணி பரதநாட்டிய ஆசிரியர்
1. வி. சுப்பிரமணிய பாகவதர் பாகவத மேளா
1. சுவாமிமலை கே. சுரேஷ் பரதநாட்டியக் குரலிசை
1. பொன் சுந்தரேசன் நாடக நடிகர்
1. கவிஞர் இரா. நன்மாறன் நாடக இயக்குநர்
1. சோலை ராஜேந்திரன் நாடகத் தயாரிப்பாளர்
1. விக்ரம் பிரபு திரைப்பட நடிகர்
1. ஜெயா வி. சி. குகநாதன் திரைப்பட நடிகை
1. விவேகா திரைப்பட பாடலாசிரியர்
1. டைமண்ட் பாபு திரைப்பட செய்தித் தொடர்பாளர்
1. டி. லட்சுமிகாந்தன் திரைப்பட புகைப்படக் கலைஞர்
1. மெட்டிஒலி காயத்ரி சின்னத்திரை நடிகை
1. என். சத்தியராஜ் இசை நாடக நடிகர்
1. ந. ரஞ்சிதவேல் பொம்மு தேவராட்டம்
1. மு.கலைவாணன் பொம்மலாட்டம்
1. எம். எஸ். சி. ராதாரவி தப்பாட்டம்
1. கே. பாலு நையாண்டிமேள நாதஸ்வரம்
1. ஆர். சாமிநாதன் பண்பாட்டுக் கலை பரப்புனர்
1. கே. லோகநாதன் ஓவியர்
# கோடீஸ்வர ஐயர்

**கோடீஸ்வர ஐயர்** (1870-1936) மிகவும் கருநாடக இசைப்புலமை வாய்ந்தவர். 72 மேளகர்த்தா இராகங்களிலும் இவர் பாடல்கள் இயற்றியிருக்கிறார். இவர் இயற்றிய 'மோகன கர முத்துக்குமரா' பாடல் மிகவும் புகழ் பெற்ற பாடல். முருகன் மீதும், மயிலை கற்பகாம்பாள் மீதும் இவருக்கு அளவு கடந்த பக்தியுடன் அவர்கள் மீது எண்ணற்ற பாடல்களை இயற்றியுள்ளார். கவிகுஞ்சர பாரதியாரின் பேரன். இவரது பாடல்களின் முத்திரையாக "கவிகுஞ்சரதாசன்" என்று தன் தாத்தாவின் பெயரோடு 'தாசன்' என சேர்த்துக் கொண்டார். இவரது பல பாடல்களில் இராக முத்திரையும் இடம் பெறுகிறது. சென்னை உயர்நீதிமன்றத்தில் மொழிபெயர்ப்பாளராக பணி புரிந்துள்ளார். இசைக்கச்சேரிகளில் தமிழில் கீர்த்தனைகளைப் பாட ஆர்வம் கொண்டவர். ஓவியரும் இசைக்கலைஞருமான எஸ்.ராஜம் அவர்கள் இவரது கீர்த்தனைகளைத் தொகுத்துப் புத்தகமாக வெளியிட்டுள்ளார்.
# கோடீஸ்வர ஐயர்

## வாழ்க்கைக் குறிப்பு

சிறு வயதிலேயே தந்தையை இழந்துவிட்ட இவர், தனது பாட்டனாரால் வளர்க்கபெற்றார். அவர் கோடீஸ்வரருக்கு இசை, வடமொழி மற்றும் தமிழில் புலமை பெறுமளவிற்கு நன்கு கற்றுக் கொடுத்தார். பின்னாளில் இசை நுணுக்கங்களை பட்டிணம் சுப்ரமணிய ஐயர், ராமநாதபுரம் ஸ்ரீநிவாச அயங்கார் ஆகியோரிடம் கற்றுத் தேர்ந்தார். கவிநயமும், இசைநயமும் ஊற்றுபோல இயற்கையாகவும் எளிதாகவும் வெளிப்படுத்தப் பெறும் திறன் பெற்றார். மாணவனாக இருக்கும் காலத்திலேயே தமிழில் சித்தி விநாயகர் பதிகம், சண்முக மாலை, சுந்தரேஸ்வர பதிகம், கயற்கண்ணி பதிற்றுப்பத்து, மீனாட்சி அந்தாதி போன்ற இசைப் படைப்புகளை இயற்றினார். கந்த புராணத்தை கதாகாலட்சேபமும் செய்திருக்கிறார். சென்னை உயர்நீதி மன்றத்தில் மொழிபெயர்ப்பாளராக சில காலம் பணியாற்றியதில் ஈட்டிய வருவாயில் தனது பாட்டனாரின் இசைப் படைப்புகளை பதிப்பித்து இருக்கிறார். இவரின் பேரன் கே. வீரமணி, ஒரு சிறந்த பக்தியிசைப் பாடகராக விளங்கியவராவார்.
# கோடீஸ்வர ஐயர்

## கந்த கானாமுதம்

இவருக்கு முன்பே, மகா வைத்தியநாத சிவன் அவர்கள், 72 மேளகர்த்தா ராகங்களிலும் பாடல்கள் இயற்றியிருந்தாலும், தமிழிலேயே அனைத்து பாடல்களும் அமையுமாறு அனைத்து மேளகர்த்தா இராகங்களிலும் பாடல்களை இயற்றியது கோடீஸ்வரர் தான். தனது குலதெய்வமான முருகப் பெருமானின் மீது இயற்றிய இப்பாடல் தொகுப்பிற்கு "கந்த கானமுதம்" எனப்பெயர் வழங்கினார். கவித்துவம் நிறைந்த இப்பாடல்களில் ஸ்வரக்ஷர சந்திகளும், அழகான சங்கதிகளும், இராக **பா**வமும் நிறைந்திருப்பதைக் காணலாம். இவரது பாடல்களும் தூய தமிழில் இல்லாவிட்டாலும், மேளராக கிருதிகளாக இவர் பாடல்களை இயற்றியுள்ளதால், கச்சேரியின் முக்கிய பகுதியில் பாடப்படும் பங்கினைப் பெற்றுள்ளன. பாடல்களுக்கு பதவுரையும் கூடவே சேர்த்து எழுதியுள்ளது மாணவர்களுக்கு பெறும் பேறாகும்.  
கந்த கானமிர்த தொகுப்பின் கடவுள் வாழ்த்துப்பாடலாக அமைந்துள்ள பாடல் "வாரண முகவா துணை வருவாய்" எனத் தொடங்கும் விநாயகரைத் துதிக்கும் பாடல். இப்பாடலில் இவரது புலமையும் அவையடக்கமும் ஒரு சேர பரிமளிப்பதைக் காணலாம். ஹம்சத்வனி இராகத்தில் அமைந்துள்ள இப்பாடலில் "கந்த கானமுதம் இயற்றும் பெரும் பணியைத் துவக்கியுள்ளேன். எனக்கோ இன்னிசை, இயல், இலக்கியம், ஆரியம்,தமிழ் இவையனைத்திலும் பெரும் அறிவேதும் இல்லை. இருப்பினும் முன்னவனே, யானை முகத்தவனே, உன்னை முன் நிறுத்தி தொடங்குகிறேன். நீ முன் நின்றால், முடியாதது என்று ஒன்றும் இல்லை" என்று வேண்டிக்கொண்டு இப்பெரும் பணியினைத் துவங்குகிறார்.
# கோடீஸ்வர ஐயர்

## இயற்றிய பாடல்களின் பட்டியல்

- ஏதையா கதி...  
- கர்நாடிகா தளத்தில் ..(ஆங்கிலம்)
# கோடீஸ்வர ஐயர்

## வெளியிணைப்புகள்

இன்னிசை வலைப்பதிவு
# நக்கீர தேவ நாயனார்

**நக்கீர தேவ நாயனார்** என்பவர் பதினோராம் திருமுறையில் இடம்பெற்றுள்ள பாடல்களைப் பாடிய நக்கீரர் ஆவர்.
# நக்கீர தேவ நாயனார்

## பதினொன்றாம் திருமுறை

### பிரபந்தங்களை அருளிச்செய்த ஆசிரியர்கள்

பதினொன்றாம் திருமுறையில் உள்ள பிரபந்தங்களை அருளிச்செய்த ஆசிரியர்கள் திருவாலவாயுடையார், காரைக்கால் அம்மையார், ஐயடிகள் காடவர்கோன் நாயனார், சேரமான் பெருமாள் நாயனார், நக்கீரதேவர், கல்லாட தேவர், கபிலதேவர், பரணதேவர், இளம் பெருமான் அடிகள், அதிரா அடிகள், பட்டினத்து அடிகள் நம்பியாண்டார் நம்பிகள் ஆகிய பன்னிருவராவர்.
# நக்கீர தேவ நாயனார்

## பதினொன்றாம் திருமுறை

### பிரபந்தங்களை அருளிச்செய்த ஆசிரியர்கள்

#### சோமசுந்தரக் கடவுள்

இவர்களுள் திருவாலவாயுடையார் மதுரைத் திருக்கோயிலில் எழுந்தருளியிருக்கும் **சோமசுந்தரக் கடவுள்** ஆவார்.
# நக்கீர தேவ நாயனார்

## பதினொன்றாம் திருமுறை

### பிரபந்தங்களை அருளிச்செய்த ஆசிரியர்கள்

#### போற்றப்பெற்ற நாயன்மார்கள்

ஏனையோருள் காரைக்கால் அம்மையார், ஐயடிகள் காடவர் கோன் நாயனார், சேரமான் பெருமாள் நாயனார் ஆகிய மூவர் சுந்தரமூர்த்தி சுவாமிகளால் திருத்தொண்டத் தொகையில் போற்றப்பெற்ற நாயன்மார்கள் ஆவர். இவர்கள் வரலாறு பெரிய புராணத்தில் விரிவாகக் கூறப்பட்டுள்ளது.
# நக்கீர தேவ நாயனார்

## பதினொன்றாம் திருமுறை

### பிரபந்தங்களை அருளிச்செய்த ஆசிரியர்கள்

#### சங்கப்புலவர்கள்

சங்கப்புலவரும் சங்கப்புலவர் பெயர் தாங்கியவர்களுமாக நக்கீரர், கல்லாடர், கபிலர், பரணர் ஆகிய நால்வர் உள்ளனர்.
# நக்கீர தேவ நாயனார்

## பதினொன்றாம் திருமுறை

### பிரபந்தங்களை அருளிச்செய்த ஆசிரியர்கள்

#### ஏனையோர்

ஏனையோராக இளம் பெருமான் அடிகள், அதிரா அடிகள், திருவெண்காட்டு அடிகள் எனப்படும் பட்டினத்தார், நம்பியாண்டார் நம்பிகள் ஆகிய நால்வர் விளங்குகின்றனர்.
# நக்கீர தேவ நாயனார்

## நக்கீரர் வரலாறு

இத்திருமுறையில் கயிலை பாதி காளத்தி பாதி அந்தாதி, திருஈங்கோய்மலை எழுபது, திருவலஞ்சுழி மும்மணிக்கோவை, திருஎழுகூற்றிருக்கை, பெருந்தேவபாணி, கோபப்பிரசாதம், கார் எட்டு, போற்றித்திருக்கலி வெண்பா, திருமுருகாற்றுப் படை, திருக்கண்ணப்ப தேவர் திருமறம் ஆகிய பத்துப் பிரபந்தங்கள் நக்கீர தேவர் அருளியனவாக உள்ளன.  
இப்பிரபந்தங்களில் ஒன்பதாவதாக அமைந்துள்ள திரு முருகாற்றுப்படை சங்க நூலாகிய பத்துப் பாட்டில் முதலாவதாக அமைந்துள்ளது. இதனைப் பாடியவர் மதுரைக் கணக்காயனார் மகனார் நக்கீரனார் என்று குறிக்கப்பெற்றுள்ளது. கடைச்சங்கப் புலவராகிய இவரது காலம் பொ.ஊ. இரண்டாம் நூற்றாண்டாகும்.  
ஏனைய பிரபந்தங்கள் சொல் வழக்கு முதலியவற்றாலும் பொருள் அமைதியாலும், தேவார திருவாசகக் கருத்துக்களும் சொற் றொடர்களும் இடம் பெற்றிருப்பதாலும் சமய குரவர்க்குப்பின் பொ.ஊ. 9-ஆம் நூற்றாண்டில் வாழ்ந்த நக்கீரர் பெயர் தாங்கிய ஒருவரால் செய்யப் பெற்றனவாதல் வேண்டும் என்பது ஆய்வாளர்களின் கருத்தாகும்.
# நக்கீர தேவ நாயனார்

## பெயர் விளக்கம்

நக்கீரர் என்ற பெயரில் கீரன் என்பது இயற்பெயர். ந, சிறப்புப் பொருள்தரும் இடைச்சொல் . இப்பெயரை நல் கீரன் என்பதன் திரி பாகக் கொள்வாரும் உளர். பதினொன்றாம் திருமுறையில் சமயஞ் சார்ந்த அருளாளர் நிலையில் நக்கீரதேவ நாயனார் என இவர் பெயர் குறிக்கப்பட்டுள்ளது.
# நக்கீர தேவ நாயனார்

## திருவிளையாடற்புராணத்தில்

பெரும்பற்றப்புலியூர்நம்பி, பரஞ்சோதி முனிவர் ஆகியோர் இயற்றிய திருவிளையாடற் புராணங்களில் கூறப்படும் நக்கீரர் வரலாறே இன்றைய சமய உலகில் பெரு வழக்காயுள்ளது.  
பாண்டிய மன்னன் அகப்பொருள் நூல் கிடைக்கவில்லையே என மனங்கவன்ற காலத்தில் திருஆலவாய் இறைவன் `அன்பின் ஐந்திணை` எனத் தொடங்கி அகப்பொருள் நூல் ஒன்றை எழுதி அவன்பால் சேர்ப்பித்து அம்மன்னன் மனக் கவலையைப் போக்கி யருளினார். அந்நூலைச் சங்கப்புலவர் அனைவரும் பாராட்டிப் போற்றினர். நக்கீரர் மட்டும் அந்நூலைக் குறைகூற இறைவன் தானே தமிழ்ப்புலவராய்த் தோன்றி நக்கீரரின் மன மருட்சியை நீக்கி அவருக்குத் தெளிவு ஏற்படுத்தி மறைந்தருளினார்.  
சண்பகமாறன் என்னும் பெயரினனாகிய பாண்டிய மன்னன் தன் தேவியோடு தனித்து உலாவியபோது அவள் கூந்தலிலிருந்து தோன்றிய நறுமணத்தை நுகர்ந்து அம்மணம் பூவொடு இணைந்ததால் உண்டான செயற்கை மணமா? அல்லது இயல்பான கூந்தலின் மணமா என ஐயுற்று அவ்வையத்தை வெளிப்படுத்தாது புலவர்களை அழைப் பித்து `என் மனத்திடை எழுந்ததோர் ஐயத்தைத் தெளிவிப்பார்க்கு ஆயிரம் பொன்` என அறிவித்துப் பொற்கிழியைச் சங்கமண்டபத்தே தொங்கவிடச் செய்தான். பெரும் புலவர்கள் பலர் முயன்றும் அவ்வையத்தைப் போக்கிப் பொற்கிழியைப் பெற இயலவில்லை.
# நக்கீர தேவ நாயனார்

## தருமிக்குத் தண்ணருள்

இஃது இங்ஙனமாக மதுரைத் திருக்கோயிலில் சிவபிரானை வழிபடும் பிரமசாரியாகிய தருமி என்பவன் தான் திருமணம் செய்து கொள்ள விரும்பிப் பெருமானிடம் தன் வறிய நிலையை எடுத் துரைத்துத் தனக்குப் பொருள் அருளுமாறு வேண்டிக் கொண்டான். ஆலவாய் இறைவன் அவனது வேண்டுகோளை நிறைவேற்றக் கருதி, `கொங்குதேர் வாழ்க்கை` என்னும் செய்யுளை இயற்றித் தந்து அதனைச் சங்கப் புலவரிடம் காட்டிப் பொற்கிழியைப் பெற்றுக் கொள்க என்றும், இப்பாடலை யாரேனும் குறைகூறின் நாமே வந்து விளக்கம் கூறி உதவுவோம் எனவும் உரைத்தருளினார்.சொற்போர் அப்பாடலைப் பெற்றுக்கொண்ட தருமி சங்கப் புலவர்களிடம் காட்டினான். அவர்கள் அதனைப் படித்தறிந்து ஒன்றும் கூறாதிருத் தலைக் கண்டு அதனை வாங்கிச் சென்று பாண்டிய மன்னனிடம் காட்டினான். மன்னன் தன் மனத்தெழுந்த ஐயத்தை அகற்றிய அச் செய்யுளைப் படித்துப் பாராட்டிப் பொற்கிழியை எடுத்துச் செல்லுமாறு கூறினான். நக்கீரர் இப்பாடல் பொருட் குற்றம் உடையது எனத் தருமியைத் தடுத்து நிறுத்தி இப்பாடலைப் பாடி அனுப்பியவரையே அழைத்து வருமாறு கூறித் தருமியை அனுப்பியருளினார். இதனைத் தெரிவிக்கக் கேட்ட ஆலவாய் அவிர்சடைக் கடவுள் தானே தமிழ்ப் புலவராய் வெளிப்பட்டுத் தருமியுடன் சங்க மண்டபத்தை அடைந்து `இப்பாடலில் குற்றம் கண்டவன் யாவன்?` என வினவியருளினார். நக்கீரர் நானே குற்றம் கூறியவன் எனக் கூறக்கேட்ட இறைவன்;  
<pre>
அங்கங் குலுங்க அரிவாளில் நெய்தடவிப்
பங்கம் படஇரண்டு கால்பரப்பிச் - சங்கைக்
கீர்கீர் என அறுக்கும் கீரனோ என்கவியை
ஆராயும் உள்ளத் தவன் (தனிப்பாடல்)
</pre>  
எனக் கேட்ட அளவில் நக்கீரர் அதற்கு மறுமொழியாக;  
<pre>
சங்கறுப்ப தெங்கள்குலம் சங்கரனார்க்கு ஏதுகுலம்
பங்கமுறச் சொன்னால் பழுதாமோ - சங்கை
அரிந்துண்டு வாழ்வோம் அரனாரைப் போல
இரந்துண்டு வாழ்வ திலை (தனிப்பாடல்)
</pre>  
என்ற செய்யுளால் விடையிறுத்தார்.  
தாம்பாடிய பாடலில் என்ன குற்றம் கண்டீர் என இறைவர் கேட்க நக்கீரர் `மகளிர் கூந்தல் மலர் முதலியவற்றாலும் நறுமணம் ஊட்டுவதாலும் செயற்கையான மணம் பெறுவதேயன்றி இயற்கை யான மணம் உடையதன்று ஆதலின் இச்செய்யுள் பொருட் குற்றம் உடையது என்றார். பெருமான் உத்தம சாதிப் பெண்டிர், தேவமாதர், உமையம்மை முதலானோர் கூந்தலுக்கும் அப்படித்தானோ? எனக் கேட்டார். நக்கீரர் தான் கூறியதையே சாதிக்கும் முறையில் அவையும் அப்படியே என்றார். சிவபிரான் தன்னை அடையாளம் காட்டும் குறிப்பில் தன் சடைமுடியை வெளிப்படுத்தினார். நக்கீரர் தமிழ் வல்ல என்னைச் சடைமுடி காட்டி வெருட்ட வேண்டாம் என்றார். பெருமான் சினந்து தன் நெற்றி விழியைத் திறந்தார். அவ்விழி அழலால் வெதுப்புற்ற நிலையிலும் நக்கீரர் நெற்றிவிழி காட்டினும் குற்றம் குற்றமே எனப் பிடிவாதமாகக் கூறக் கேட்ட பெருமான் அவரைத் தன் விழி வெம்மையால் வாடுமாறு செய்ய நக்கீரர் அதனைப் பொறுக்கலாற்றாதவராய்ப் பொற்றாமரைத் தடாகத்தில் வீழ்ந்தார். இறைவன் மறைந்தருளினார்.  
தருமி தனக்குரிய பொற்கிழியை மன்னன் பால் பெற்றுச் சென்றான். நக்கீரர் தன் பிழை உணர்ந்து வருந்தி கயிலை பாதி காளத்தி பாதி அந்தாதியால் இறைவனைப் போற்ற அதனைக் கேட்டு மகிழ்ந்த இறைவன் அவரைக் கரையேற்றி அகத்தியரைக் கொண்டு அவருக்குத் தமிழின் நுட்பங்களை உணர்த்தச் செய்தருளினார். நக்கீரர் கோபப்பிரசாதம், பெருந்தேவபாணி திருஎழு கூற்றிருக்கை முதலிய பிரபந்தங்களால் சிவபிரானைப் போற்றிப் பரவினார்.
# நக்கீர தேவ நாயனார்

## அகப்பொருள் உரை

இறையனார் அருளிய அகப்பொருள் நூலுக்கு நல்லுரை தருமாறு அவ்விறைவரையே புலவர்கள் வேண்ட பெருமான் உருத்திரசன்மர் மூலம் நக்கீரர் கபிலர் பரணர் ஆகியோர் உரைகளே சிறந்தவை என உணர்த்துமாறு செய்தருளினார்.  
இவை நக்கீரர் பற்றித் திருவிளையாடற் புராணத்துட் கூறப்படும் வரலாறாகும்.
# நக்கீர தேவ நாயனார்

## கல்லாடம்

பொற்றாமரைக் குளத்திலுருந்து நக்கீரர் கயிலை பாதி காளத்தி பாதி அந்தாதி பாடியதைக் கல்லாடம்,  
அருந்தமிழ்க் கீரன் பெருந்தமிழ்ப் பனுவல்  
பாவியிற் கேட்ட காவியங் களத்தினன்  
எனக் குறிப்பிடுகிறது. இறைவன் `கொங்குதேர் வாழ்க்கை` என்னும் பாடல் பாடி தருமிக்குப் பொற்கிழி பெற்றளித்ததை,  
பொதியப் பொருப்பன் மதியக் கருத்தினைக்  
கொங்குதேர் வாழ்க்கைச் செந்தமிழ்க் கூறிப்  
பொற்குவை தருமிக்கு அற்புடன் உதவி  
எனக் குறிப்பிடுகிறது. அப்பர் சுவாமிகள்,  
நன்பாட்டுப் புலவனாய்ச் சங்கம் ஏறி  
நற்கனகக் கிழிதருமிக்கு அருளினோன்காண்  
எனப் போற்றியருள்கிறார்.  
சீகாளத்திப் புராணத்தில்  
நக்கீரர் திருமுருகாற்றுப்படை பாடிய வரலாறு சீகாளத்திப் புராணத்திலும் திருப்பரங்கிரிப் புராணத்திலும் சில வேறுபாடுகளுடன் காணப்படுகிறது.  
நக்கீரர் கயிலையை காணும் பெருவிருப்போடு யாத்திரை மேற் கொண்டு வழியிடையே தடாகம் ஒன்றைக் கண்டு நீர் பருகி, ஆலமர நிழல் ஒன்றில் இளைப்பாறியிருந்தார். அவ்வேளையில் அம்மரத்தின் இலையொன்று நீரில் பாதியும் நிலத்தில் பாதியுமாக கீழே உதிர்ந்து விழுந்தது. நீரில் படிந்த இலையின் பாகம் மீனாகவும், நிலத்தில் கிடந்த இலையின் பாகம் பறவையாகவும் உருமாறி ஒன்றை ஒன்று இழுத் தலைக் கண்டு அதிசயித்துத் தன்னை மறந்தார் நக்கீரர். அவ்வேளை யில் பூதம் ஒன்று அவரைப் பற்றிச் சென்று சிறையில் அடைத்தது. அச்சிறையில் அதற்கு முன்னர் தொளாயிரத்து தொண்ணூற்றொன்பது பேர் அடைக்கப்பட்டிருந்தனர். நக்கீரரைச் சிறையில் அடைத்ததனால் சிறை வாசிகள் ஆயிரம் ஆயினர். பூதம் ஆயிரம் பேரையும் ஒருங்கே உண்ணும் கருத்தில் நீராடச் சென்றது. அங்கிருந்தோர் நக்கீரர் வாராதி ருந்தால் இன்னும் சில நாள் தாங்கள் உயிரோடிருந்திருக்கலாம் அவர் வரவால் இறக்க நேரிட்டு விட்டதே எனக் கூறக் கேட்டுத் தமிழ்த் தெய்வமாகிய முருகப்பெருமானை வேண்டித் திருமுருகாற்றுப்படை பாடிப் போற்றினார். முருகப்பெருமான் அவருக்குக் காட்சியளித்து அனைவரையும் சிறையிலிருந்து விடுவித்ததுடன் நக்கீரரைத் `திருக்காளத்தி தரிசனம் செய்தால் போதும் அதுவே திருக் கயிலையைத் தரிசித்த பலனைத் தரும்` எனக்கூறி அருள் புரிந்தார். நக்கீரர் கயிலை பாதி காளத்தி பாதி அந்தாதி பாடி இறையருள் பெற்றார்.  
இவ்வரலாறு திருப்பரங்குன்றத்தில் நிகழ்ந்ததாகத் திருப் பரங்கிரிப் புராணம் கூறுகிறது. சிவப்பிரகாச சுவாமிகள் முருகப் பெருமான் நக்கீரனைப் பொய்கை ஒன்றில் மூழ்கச் செய்து திருக் காளத்தியில் எழச் செய்து கயிலைக் காட்சியை அவருக்குக் காட்டியருளினார் எனக் கூறுகிறார்.  
நக்கீரர் பாடியனவாகப் பதினொன்றாந் திருமுறையில் இடம் பெற்றுள்ள பத்துப் பிரபந்தங்களில் ஒன்பதாவதாக அமைந்த திரு முருகாற்றுப்படை, பத்துப்பாட்டில் முதற் பாட்டாக அமைந்து சங்ககால நூலாக விளங்குகிறது.
# நக்கீர தேவ நாயனார்

## காலம்

கடைச்சங்கப் புலவராகிய இவரது காலம் பொ.ஊ. இரண்டாம் நூற்றாண்டாகும். பதினொன்றாம் திருமுறையில் திருமுருகாற்றுப்படை தவிர்ந்த ஏனைய நூல்கள் சொல் வழக்கு முதலியவற்றாலும் பொருள் அமைதியாலும் தேவார திருவாசகக் கருத்துக்கள் சொற்றொடர்கள் ஆகியவற்றைக் கொண்டுள்ளதாலும் இந்நக்கீரதேவர் தேவார திருவாசக ஆசிரியர்களின் காலத்திற்குப்பின் பொ.ஊ. 9-ஆம் நூற்றாண்டில் வாழ்ந்தவர் ஆகலாம் எனப் பேராசிரியர் திரு.க. வெள்ளை வாரணனார் பன்னிரு திருமுறை வரலாற்றில் ஆராய்ந்து நிறுவியுள்ளார்.
# நக்கீர தேவ நாயனார்

## கல்வெட்டுச் சான்று

நக்கீரதேவர் திருஈங்கோய்மலை எழுபது பாடிய காரணத்தால் அத்தலத்தில் தேவாரமூவர் திருவுருவங்களோடு நக்கீரர் திரு வுருவமும் அமைக்கப்பட்டுள்ளது. மேலும் இவர்கட்கு அபிடேகம் வழிபாடு செய்வித்தற்கு மூன்றாங் குலோத்துங்க சோழ மன்னன் நிலம் அளித்துள்ள செய்தி அங்குள்ள கல்வெட்டில் காணப்படுகிறது. இவற்றைக் காணுங்கால் தேவார மூவர்க்குப்பின் வாழ்ந்த பெரும் புலவர் ஒருவர் நக்கீரர் பெயரோடு வாழ்ந்தார் எனவும், அப்புலவரே இந்நூல்களை இயற்றியுள்ளார் எனவும் கொள்வதில் தவறில்லை எனலாம். மேலும் சங்கப்புலவராகிய திருமுருகாற்றுப்படை ஆசிரியர் பெயர் நக்கீரர் என்று மட்டுமே உள்ளது. இந்நூல்களை அருளிய புலவர் பெயரோ நக்கீர தேவர் என்பதாலும் **இருவரும் வேறு வேறானவர்** எனக் கருதலாம்.
# நக்கீர தேவ நாயனார்

## கதை வழக்கிற்குக் காரணம்

நக்கீரர் பற்றிய கதை வழக்கிற்குக் காரணமாகக் கூறும் சான்று, நக்கீரர் பாடிய பெருந்தேவபாணியில்  
என்பதாகும். இப்பாடலில் வரும் பழிச்சினன் என்ற சொல்லுக்கு போற்றித் துதித்தேன் எனப் பொருள் காணாது பழித்தனன் என்று பொருள் கொண்டதால் ஏற்பட்ட விபரீதமே நக்கீரர் இறைவன் பாடலில் பிழை கண்டு பின் அவர் அருள் வேண்டிப் பல பிரபந்தங் களால் போற்றினார். என்னும் புனைவுக் கதைகட்குக் காரணமாயிற்று எனவும் கூறுவர்.
# நக்கீர தேவ நாயனார்

## இவற்றையும் காண்க

- நக்கீரர்
# உண்மை வடக்கு

**உண்மை வடக்கு** என்பது, புவியின் மேற்பரப்பு வழியே புவியியல் வடமுனையை நோக்கிய திசை ஆகும். உண்மை வடக்கு, காந்த வடக்கு, வலையமைப்பு வடக்கு என்பவற்றினின்றும் வேறானது. காந்தவடக்கு காந்த வடமுனையை நோக்கிய திசையாகும். காந்தத் திசைகாட்டி காட்டும் திசை இதுவேயாகும். வலையமைப்பு வடக்கு என்பது, நிலப்பட எறியத்தில் காட்டப்படும் வடக்கு நோக்கிய கோடுகள் வழியேயான திசையாகும்.  
உண்மை வடக்குத் திசை விண்ணில், வட விண்முனையால் குறிக்கப்படும். பெரும்பாலான நடைமுறை நோக்கங்களுக்கு துருவ விண்மீனை நோக்கிய திசையே இத் திசையாகும். எனினும், புவியின் அச்சுத் திசைமாற்றம் காரணமாக உண்மை வடக்கு ஒரு வில்வடிவத்தில் சுழல்கிறது. இந்த ஒழுக்கு முழுமை அடைய ஏறத்தாழ 25,000 ஆண்டுகள் செல்லும். 2102 ஆம் ஆண்டில், துருவ விண்மீன், விண் வடமுனைக்கு மிகக் குறுகிய தூரத்தில் வரும் எனக் கணிக்கப்பட்டுள்ளது.  
ஐக்கிய அமெரிக்க நிலவியல் அளவையகத்தாலும், ஐக்கிய அமெரிக்கப் படைத்துறையாலும் வெளியிடப்படும் நிலப்படங்களில், உண்மை வடக்கு ஐந்துமுனை விண்மீன் வடிவத்தில் முடிவடையும் கோடொன்றினால் குறிக்கப்படுகின்றது. ஐக்கிய இராச்சியப் படைத்துறை அளவையகம் வெளியிடும் நிலப்படங்களில் மூன்று வகை வடக்கையும் வேறுபடுத்திக் காட்டும் சிறிய வரைபடம் ஒன்று ஓரிடத்தில் காணப்படும்.
# விண்முனை

, சுற்றுப்பாதைத் தளம், அச்சுச் சாய்வு என்பவற்றுக்கும் இடையிலான தொடர்புகளையும் காட்டும் படம்.]]
**விண்முனை**என்பது, வட விண்முனை அல்லது தென் விண்முனையைக் குறிக்கும். புவியின் சுழற்சி அச்சை முடிவில்லாமல் நீட்டும்போது, விண்கோளம் எனப்படும் கற்பனையான சுழலும் விண்மீன்களைக் கொண்ட கோளத்தை அது வெட்டும் இரண்டு புள்ளிகளே இவ்விரு விண்முனைகளும் ஆகும். வடமுனையிலும் தென் முனையிலும் நின்று பார்ப்பவர்களின் தலைக்கு நேர் மேலாக முறையே வட விண்முனையும், தென் விண்முனையும் இருக்கும்.  
இரவில், வானில் தெரியும் விண்மீன்கள் கிழக்கிலிருந்து மேற்கு நோக்கி நகர்வதாகத் தோற்றம் அளிக்கும். இதே இயக்கம் பகலிலும் நிகழ்ந்தாலும், விண்மீன்களைப் பகலில் பார்க்க முடிவதில்லை ஆதலால் இந்த இயக்கத்தைக் கவனிக்க முடிவதில்லை. இந்த இயக்கம் முழுச்சுற்றைச் சுற்றி முடிப்பதற்கு 24 சூரிய மணிகள் எடுக்கும். விண்மீன்கள் சுழல்வது போல் தோன்றும் இந்தத் தோற்றப்பாடு புவி அதன் அச்சில் சுழல்வதினால் ஏற்படுவது ஆகும். புவி சுழலும்போது, விண்முனைகள் நிலையாக இருப்பதாகவும், விண்ணில் உள்ள ஏனைய புள்ளிகள் அவற்றைச் சுற்றி சுற்றுவது போலவும் தோன்றும்.
# தாண்டிக்குளம் கந்தசுவாமி கோவில்

வவுனியா, **தாண்டிக்குளம் அருள்மிகு ஸ்ரீ கந்தசுவாமி கோவில்** யாழ் கண்டி ஏ9 நெடுஞ்சாலையில் வவுனியா கச்சேரியில் இருந்து வடக்காக சுமார் 2 கிலோமீட்டர் தூரத்தில் தாண்டிக்குளம் புகையிரத (தொடருந்து) நிலையத்திற்கு முன்பாக அமைந்துள்ளது. இவ்வாலயத்தின் கும்பாபிஷேகம் ஆவணிமாதம் 2001 இல் நடைபெற்றது. ஆலயத்தில் தினமும் காலை மாலை என இரண்டு நேரப் பூசை நடைபெறுகின்றது. வருடாந்த அலங்கார உற்சவம் ஆவணிமாத கார்த்திகை நட்சத்திரத்தில் (ஒரு மாதத்தில் இரண்டு காத்திகை வந்தால் இரண்டாவது கார்த்திகை) தீர்த்தோற்சவம் உடனான பத்துநாட்கள் திருவிழா நடைபெறும். விசேட உற்சவங்களாக வருடாந்த உற்சவம், கந்தசஷ்டி, கேதாரகௌரி விரதம் ஆகியன இடம்பெறுகின்றன.  
தாண்டிக்குளம் கந்தசுவாமி கோவிலின் முப்பரிமாணப்பார்வை
# வார்ப்புரு:முரண்/doc

This template will categorize tagged articles into :Category:Self-contradictory articles.  
- This is a .
- This template is not useful for .  
கட்டுரையின் எந்தப் பொருளில் முரண்பட்டுள்ளது என்பதை <code>about</code> விருப்பத்தேர்வு மூலம் தெரிவிக்கலாம்.
;பயன்பாட்டிற்கு எடுத்துக்காட்டு:  
விருப்பத்தேர்வு <code>|section</code> அல்லது <code>|article</code> மூலம் கட்டுரையின் முழுமை அல்லது குறிப்பிட்ட பத்தி முரணாக உள்ளதா என தெரிவிக்கலாம்.
;எடுத்துக்காட்டு:  
அல்லது  
<includeonly>  
ru:Шаблон:Contra
zh:Template:矛盾
</includeonly>
# மன்னா தே

**மன்னா தே** (*Manna Dey*, ) என்று பெரிதும் அறியப்பட்ட,**பிரபோத் சந்திர தே** (1 மே, 1919 - 24 அக்டோபர் 2013), இந்தி மற்றும் வங்காள திரைப்படங்களில் 1950 - 1970 காலகட்டங்களில் மக்களால் மிகவும் விருப்பப்பட்ட பின்னணி பாடகராவார். தமது வாழ்நாளில் 3500 பாடல்களுக்கும் கூடுதலாக பாடல்களை பதிவு செய்துள்ளார். 2007ஆம் ஆண்டிற்கான தாதாசாஹெப் பால்கே விருது பெற்றவர்.பத்மஸ்ரீ.பத்மபூசண் விருதுகள் பெற்றவர்.
# மன்னா தே

## வாழ்க்கை வரலாறு

பூர்ண சந்திர தே மற்றும் மகாமாயா தே தம்பதியினருக்கு பிறந்தார். தமது தந்தையின் உடன்பிறப்பான இசையாசிரியர் கே சி தேயின் தாக்கத்தால் இசையின்பால் ஆர்வமிக்கவரானார். இந்து பாபர் பாடசாலையில் துவக்கக் கல்வியும்,ஸ்காட்டிஷ் சர்ச் கல்லூரி பள்ளியிலும் பின் கல்லூரியிலும் உயர்கல்வியும் பெற்றார். வித்யாசாகர் கல்லூரியில் பட்டப்படிப்பு மேற்கொண்டார்.  
கே சி தே மற்றும் உசுதாது தாபீர் கான் இவர்களிடம் இந்துஸ்தானி இசையை முறையாக பயின்றார். கல்லூரிகளுக்கிடையேயான இசைப்போட்டிகளில் முதல் பரிசுகள் பெற்று வந்தார்.  
1942ஆம் ஆண்டு மும்பை சென்று இசையமைப்பாளர் சச்சின் தேவ் பர்மனிடம் உதவியாளராகச் சேர்ந்தார். பின்னர் மற்ற இசையமைப்பாளர்களிடமும் உதவியாளராக பணி புரிந்தார். அப்போது இணையாக தமது இந்துஸ்தானி பயிற்சியை உசுதாது அமன் அலி கான் மற்றும் உசுதாது அப்துல் ரகுமான் கானிடம் தொடர்ந்து வந்தார்.  
1943ஆம் ஆண்டு *தமன்னா* என்ற திரைப்படத்தில் பின்னணிப் பாடகராக தமது திரையிசைவாழ்க்கையை துவங்கினார். பின்னர் இந்தி,வங்காள மொழி திரைப்படங்களில் பல நினைவு நீங்கா பாடல்களைப் பாடி முதன்மைநிலை எய்தினார்.  
மலையாளத்தில் *செம்மீன்* என்ற திரைப்படத்தில் *மானச மஞ்யு வரூ* என்ற பாடல் தென்னிந்திய திரையுலகிற்கு இவரை அறிமுகம் செய்தது.
# மன்னா தே

## தனி வாழ்க்கை

கேரளாவின் சுலோசனா குமாரனை திசம்பர் 18, 1953இல் திருமணம் செய்து கொண்டார். சுரோமா,சுமிதா என இரு மகள்கள் உள்ளனர். மும்பையில் ஐம்பது ஆண்டுகள் வாழ்ந்தபிறகு தற்போது பெங்களூருவில் கல்யாண்நகர் பகுதியில் வசித்து வருகிறார். இன்றும் உலகெங்கும் இசைப்பயணங்கள் மேற்கொள்கிறார்.  
இவரது சுயசரிதை வங்காளத்தில் *ஜீபோனேர் ஜல்சகோரே* என்றும், இந்தியில் *யாதேன் ஜீ உதி* என்றும், மராத்தியில் *ஜீபோனேர் ஜல்சகோரே* என்றும் ஆங்கிலத்தில் *மெமொரீஸ் கம் அலைவ்* என்றும் பதிப்பிக்கப்பட்டுள்ளன.
# பொது உரிமைப் பரப்பு

**பொது உரிமைப் பரப்பு** எனக்குறிப்பிடப்படுவது, அறிவுத்திறன் உடமை என்றும் கூறப்படும் எவராலும் கட்டுப்படுத்தப்படாத அல்லது உடமை கொள்ளாத எண்ணக்கரு தொகுப்பு ஆகும்.இச்சொற்றொடர் மூலம் இக்கருக்கள் *பொது உடமை* என்றும் எவரும் எக்காரணத்திற்காகவும் பயன்படுத்தலாம் எனவும் அறியலாம்.பலதரப்பட்ட அறிவுத்திறன் உடமைப் போலன்றி பொது உரிமைப்பரப்பினை வரையறுக்க இயலும்.பல்வேறு நாடுகளின் சட்டங்கள் பொது உரிமைப் பரப்பின் வீச்செல்லையை வெவ்வேறாக வரையறுத்துள்ளன.ஆகவே நாம் பொது உரிமைப் பரப்பினை விவாதிக்கையில் எந்த அதிகார பரப்பில் குறிப்பிடுகிறோம் என்பது முக்கியமானது.  
பொது உரிமைப் பரப்பில் உள்ள ஆக்கங்களை காப்புரிமை பெற்ற ஆக்கங்களுடன் ஒப்பிடுவது வழக்கம். தற்கால சட்டங்களின்படி, ஓவியம்,காவியம்,இசை போன்ற எந்தவொரு மூல ஆக்கமும் அவை உருவாக்கப்பட்ட நேரத்திலிருந்தே சில காலம் (கால அளவு நாட்டிற்கெற்ப மாறும்) காப்புரிமை பெறுகின்றன.அக்கால அளவு முடிவுறும் வேளையில் அவ்வாக்கங்கள் பொது உரிமைப் பரப்பில் உள்ளதாகக் கருதப்படும்.ஓர் மதிப்பீட்டின்படி,உலகிலுள்ள அனைத்துப்புத்தகங்களிலும் 15% அளவே பொது உரிமைப் பரப்பில் உள்ளது;10% இன்னும் அச்சகத்தில் இருக்க, 75% புத்தகங்கள் காப்புரிமையால் பாதுகாக்கப்பட்டுள்ளன.  
வணிகக் குறிகள் ஓர் நிறுவனத்தின் வணிக நோக்கத்திற்காக தாம் மட்டுமே பயன்படுத்தும் பெயர்.சின்னங்கள் மற்றும் பிற அடையாளங்கள்.இவை காலக்கெடு எதுவுமின்றி பயன்படுத்தப் படலாம்;அவையும் புறக்கணிப்பு,பயன்பாடின்மை அல்லது தவறான பயன்பாடு என பொதுஉரிமைப் பரப்பில் வரலாம்.அதேபோல பயன்படாதிருந்து பொதுப்பரப்பில் உள்ள வணிகக்குறியை அந்நிறுவனம் மீண்டும் மீட்கலாம்.  
ஆக்கவுரிமை என்பது ஓர் கண்டுபிடிப்பாளர் தமது கண்டுபிடிப்பை பதிந்து கொண்டு வேறெவரும் அதனை பாவிப்பதை தடை செய்வதாகும்.காப்புரிமைகள் போலவே ஆக்கவுரிமைகளும் குறிப்பிட்ட காலாளவிற்கே செல்லும்;அதன்பிறகு அவை எவரும் பாவிக்கும் வண்ணம் பொது உரிமைப்பரப்பைச் சாரும்.
# வார்ப்புரு:நடப்பு நிகழ்வுகள்/நடப்பு மாதச் செய்திகள் அக்டோபர் 2009
# விக்கிப்பீடியா:பங்களிப்பாளர் அறிமுகம்

__NOTOC__
தமிழ் விக்கிப்பீடியாவுக்குச் சிறப்பாகப் பங்களித்து வரும் சிலரைப் பற்றிய அறிமுகம்.
# வட காந்தமுனை

என்பவரால் உருவாக்கப்பட்ட கார்ட்டா மரீனா எனப்படும் நிலப்படத்தின் ஒரு பகுதி. இதில் காந்த வடக்கு என்பதன் கருத்துரு தோராயமாகக் காந்தத்தீவு என்னும் பெயரில் குறிப்பிடப்பட்டிருப்பதைக் காணலாம்.]]  
புவியின் **வட காந்தமுனை** (*North Magnetic Pole*) என்பது புவியின் காந்தப்புலம் நிலைக்குத்தாகக் கீழ் நோக்கி இருக்கும்படியான புவி மேற்பரப்பில் உள்ள ஒரு இடம் ஆகும். காலத்தைப் பொறுத்து இப்புள்ளி படிப்படியாக மாறுகிறது. உண்மையில் வட காந்தமுனை காந்தப்புலத்தின் தென்முனை ஆகும்.  
2001 ஆம் ஆண்டில் வட காந்தமுனையின் அமைவிடம் வட கனடாவில் உள்ள எல்லெசுமியர் தீவுக்கு அண்மையில் ஆல் குறிக்கப்படும் புள்ளியில் இருப்பதாக கனடா நிலவியல் அளவையகத்தினால் கணிக்கப்பட்டது. 2005 ஆம் ஆண்டில் இதன் அமைவிடம் என மதிப்பிடப்பட்டுள்ளது.  
தென் அரைக்கோளத்தில் உள்ள இதனை ஒத்த புள்ளி தென் காந்தமுனை ஆகும். புவியின் காந்தப்புலம் சமச்சீர்த் தன்மை கொண்டதல்ல ஆதலால் வட காந்தமுனையும், தென் காந்தமுனையும் ஒன்றுக்கொன்று நேரெதிராக அமைந்திருப்பதில்லை. அதாவது வட காந்தமுனையையும், தென் காந்தமுனையையும் இணைத்து வரையப்படும் கோடு புவிக் கோளத்தின் மையத்தினூடாகச் செல்லாது. உண்மையில் இம் மையம் மேற்குறிப்பிட்ட கோட்டில் இருந்து 530 கி.மீ. (329.3 மைல்) தொலைவில் உள்ளது.
# வட காந்தமுனை

## நகரும் வட துருவ காந்தப்புலம்

1881-ஆம் ஆண்டில் தான் பூமிப் பந்தின் வட புலம் துல்லியமாக குறிக்கப்பட்டது. அப்போதிருந்தே வட காந்தமுனை ஆண்டுக்கு, 10 கி.மீ.,வேகத்தில் இடம் பெயர்ந்து வருவதை ஆராய்ச்சியாளர்கள் கண்டுபிடித்தனர். தற்போது இந்த வேகமானது கடந்த சில ஆண்டுகளாக, ஆண்டுக்கு 30 முதல் 40 கி.மீ வரை இடம்பெயர ஆரம்பித்திருப்பதாக ஆராய்ச்சியாளர்கள் தெரிவித்துள்ளனர். வட காந்த துருவம் கடந்த ஒரு வருடத்தில் மட்டும் 34 மைல் தொலைவில் கனடாவின் ஆர்டிக் பகுதியிலிருந்து சைபீரியாவை நோக்கி நகர்ந்துள்ளது. பூமியின் தற்போதுள்ள இரு காந்தப் புலங்களும் 7.8 இலட்சம் ஆண்டுகளுக்கு முன் தலைகீழாக மாறியவை என ஆய்வாளர்கள் கூறுகின்றனர்.
# எல்லெசுமியர் தீவு

**எல்லெசுமியர் தீவு** கனடாவின் ஆட்சிப்பகுதியான நுனாவுத்தைச் சேர்ந்த கிக்கிக்தாலுக் பிரதேசத்தின் ஒரு பகுதி ஆகும். கனடாவின் ஆக்டிக் தீவுக்கூட்டங்களுக்குள் அடங்கிய இது, குயீன் எலிசபெத் தீவுகளின் ஒரு பகுதியாகக் கருதப்படுகிறது. 196,235 சதுர கிலோமீட்டர் பரப்பளவைக் கொண்ட இத் தீவு உலகின் பத்தாவது பெரிய தீவும், கனடாவின் மூன்றாவது பெரிய தீவும் ஆகும். ஆர்க்கிட் மலைத்தொடர்த் தொகுதி எல்லெசுமியர் தீவின் பெரும்பகுதியை மூடியுள்ளது. இதனால் கனடாவின் ஆர்க்டிக் தீவுக்கூட்டங்களில் உள்ள தீவுகளில் கூடிய மலைப்பாங்கான தீவு இதுவாக உள்ளது. "ஆர்க்டிக் வில்லோ" எனப்படும் மரவகையே இத்தீவில் வளரும் ஒரே மரவகை ஆகும்.
# இப்னு பதூதா

**இப்னு பதூதா** (*Ibn Battuta*) என்றழைக்கப்படும் **அபு அப்துல்லா முகமது இபின் பதூதா** மொரோக்கோ நாட்டைச் சேர்ந்த கல்வியாளரும் ஒரு நாடுகாண் பயணியும் ஆவார்.  
*ரிகிலா* எனப்படும் இவரது பயணங்களைப் பற்றிய விபரங்கள் பெயர்பெற்றவை.
இவரது பயணங்கள் ஏறத்தாழ 30 ஆண்டுகள் நீடித்ததுடன், அறியப்பட்ட இசுலாமிய உலகம் முழுவதையும், அதற்கும் அப்பாலுள்ள நாடுகளையும் உள்ளடக்கி இருந்தன.இவர் வடக்கு ஆப்பிரிக்கா, மேற்கு ஆப்பிரிக்கா, தெற்கு ஐரோப்பா. கிழக்கு ஐரோப்பா, மையக் கிழக்கு, இந்தியத் துணைக் கண்டம், நடு ஆசியா, தென்கிழக்கு ஆசியா, சீனா ஆகிய நான்கு திசைகளிலும் பரந்திருந்த பகுதிகளூடாகப் பயணம் செய்துள்ளார். இவர் கடந்த தூரம் இவருக்கும் முன் பயணம் செய்தவர்களும், இவரது கிட்டிய சமகாலத்தவரான மார்க்கோ போலோவும் கடந்த தூரங்களைக் காட்டிலும் நான்கு மடங்கு அதிகமானது. இவர் 44 நாடுகள் 11000 நாட்கள், 75,000 மைல்கள் நீண்ட பயணம் செய்துள்ளார். தான் சென்ற நாடுகளைப் பற்றியும் துல்லியமாக தனது நினைவுகளைத் துல்லியமாகப் பதிவு செய்திருக்கிறார்.
# இப்னு பதூதா

## இளமை

மொராக்காவில் உள்ள டேன்ஜீர் என்ற சிறிய நகரத்தில் 1304 ஆம் ஆண்டில் ஒரு நீதிபதியின் மகனாகப் பிறந்தவர் இபின் பதூதா. சிறு வயதிலேயே மதக் கல்வியும் அரபி இலக்கணமும் பயின்றார். இஸ்லாமிய நெறிகளில் தீவிர ஈடுபாடு கொண்டிருந்த குடும்பம் என்பதால் அவரது கனவம் முழுமையும் இறையியல் மீதாகவே உருவானது. தனது 20 ஆம் அகவையில் இபின் பதூதா மெக்காவிற்குப் புனிதப் பயணம் துவங்கினார். புனிதக் கடமைகளை நிறைவேற்றுவதற்காகத் துவங்கிய இந்தப் பயணமே அவரை உலக நாடுகளுக்கு இட்டுச் சென்றது. இசுலாமிய மாலிகி மத்ஹப் பிரிவின் நீதிபதியாக அப்பிரிவு மக்களால் தேர்ந்தெடுக்கப்பட்டார்.
# இப்னு பதூதா

## மெக்காவில் தங்குதல்

இபின் பதூதா மெக்காவிற்குப் பயணம் மேற்கொள்ளும்போதே இதுவரை தான் அறியாத நிலப்பரப்புகளையும் பல்வேறு வகையான கலாச்சாரக் கூறுகளையும் அறிந்துகொள்ளத் துவங்கினார். புனிதப் பயணம் முடிந்து பயணிகள் தங்கள் சொந்த ஊருக்குத் திரும்பும்போது இபின் பதூதாவிற்கு மட்டும் இன்னும் சில காலம் அங்கே தங்கி அங்கு வழிபாட்டிற்கு வரும் மக்களைப் பற்றியும் மெக்காவின் தினசரி வாழ்க்கை பற்றியும் அறிய ஆர்வம் ஏற்பட்டது. இதற்காக இரண்டு ஆண்டுகள் அவர் மெக்காவில் தங்கியிருந்து அங்குள்ள கலாச்சாரக் கூறுகளை நுண்மையாக அறிந்து கொண்டார்.
# இப்னு பதூதா

## உலக நாடுகாண் ஆர்வம்

மெக்காவில் தங்கியிருந்த இபின் பதூதாவிற்கு உலகம் முழுவதும் இருந்த இஸ்லாமிய அரசர்களை நேரில் கண்டு வரவேண்டும் என்ற ஆசை உருவானது. இதனை வெளிகாட்டாமல் மெக்காவில் தன்னோடு நெருக்கமாக இருந்த வணிகர்கள் மற்றும் கடலோடிகளோடு சேர்ந்துகொண்டு தனது பயணத்தைத் துவக்கினார். ஆறு ஆண்டுகாலம் அவர் தொடர்ந்து பயணம் செய்தார். இந்தப் பயணத்தின் நடுவே பாக்தாத்திலும் மெசபடோனியாவிலும் குபா என்ற பழமையான நகரிலும் சில மாதங்கள் தங்கிச் சென்றார்.
# இப்னு பதூதா

## பாக்தாத் பற்றிய பதூதாவின் பயணக்குறிப்பு

பாக்தாத் நகரில் இபின் பதூதா தங்கியிருந்த நாட்களில் அந்நகரைப் பற்றித் தனது குறிப்புகளில் பதிவு செய்துள்ளார். அங்குள்ள குளியல் அறைகள் பற்றியும் பாக்தாத் நகரின் தெருக்கள், அங்காடிகள், இசைக் கூடங்கள், வீதிகள், அங்கு நிலவும் தட்பவெப்பம், அங்கு தயாரிக்கப்படும் உணவு, அங்குள்ள மக்களின் பேச்சுவழக்கு, என்ன வகையான உடையணிந்திருந்தார்கள், அன்றைய செலாவணியில் இருந்த நாணயம், அங்கிருந்த மரங்கள், மக்களிடம் இருந்த கேளிக்கை விருப்பங்கள், அங்கிருந்த மக்களின் மத ஈடுபாடுகள் போன்ற செய்திகளைக் குறிப்பிட்டுள்ளார்.  
இபின் பதூதா பாக்தாத் நகரில் உள்ள ஒரு பொது குளியலறை ஒன்றிற்குள் குளிப்பதற்காகச் சென்றார். உள்ளே நுழைந்த அவருக்கு மூன்று துண்டுகள் கொடுக்கப்பட்டன. ஒன்று உள்ளே நுழையும் போது தனது உடைகளைக் கழட்டிக்கொண்டு குளிப்பதற்காக இடுப்பில் கட்டிக்கொள்வதற்கு. மற்றொன்று, குளித்த பிறகு ஈரத்துண்டிற்கு மாற்றாகக் கட்டிக் கொள்வதற்கு. மூன்றாவது உடலைத் துவட்டிக் கொள்வதற்கு. குளியலை மக்கள் ஒரு கொண்டாட்டமாக மேற்கொண்டனர். இப்படி சுத்தமானதும் சுகாதாரமானதுமான குளியல் முறை நாடெங்கும் ஒரே சீராக இருந்தது என்று இபின் பதுதா தனது பயணக்குறிப்பில் குறிப்பிடுகிறார்.
# இப்னு பதூதா

## இந்தியப் பயணம்

தனது நீண்ட பயணத்தின் ஒரு பகுதியாக இபின்பதூதா இந்தியாவிற்கும் வருகை புரிந்துள்ளார். முகமது பின் துக்ளக் ஆட்சிக் காலத்தில் இவர் டெல்லிக்கு வருகை புரிந்த போது துக்ளக் ஒரு உள்நாட்டுக் குழப்பத்தை தீர்த்து வைப்பதற்காகத் தென்பகுதிக்குச் சென்றிருந்தார். ஆனாலும் அவருக்கு ஒரு வெளிநாட்டுப் பயணி தன்னைக் காண வந்திருப்பது தெரிவிக்கப்பட்டவுடன் ஐயாயிரம் தினார்கள் வெகுமானம் அளித்து தங்குமிடமும் சிறப்பு வசதிகளும் செய்து தந்தார்.